
Postervejledning 


Meningen med en poster 

En plakat, eller det der på engelsk kaldes en poster, bruges i videnskabelige 
kredse til at præsentere forskningsresultater. I det følgende vil der blive 
givet en række guidelines til, hvordan du kan lave en god poster til 
præsentation af din forskning, ide, projekt eller lignende. 


Posterens vigtigste opgave er at fortælle om din forskning kort og præcist. 
Posteren fungerer altså som en opsummering af dit arbejde. Den skal kunne 
læses på 5 min af alle inden for målgruppen. Målgruppen for Drughunter 
Dysten er gymnasieelever på dit klassetrin, som har haft det samme pensum 
i klassen som dig. Dog har målgruppen ikke fået den specifikke viden som du 
har og det er denne viden, du skal fortælle på din poster. 


Da du vil præsentere ud fra din poster på Finaledagen, er det vigtigt, at du 
har billeder eller grafer, som du vil kunne fortælle ud fra. Det vil sige, at du 
gerne må bruge billeder, som kan forklare det samme som du vil skrive i din 
tekst. 


Når du skal til at lave din poster, er det i første omgang vigtigt, at du tænker 
på hvad det er, du gerne vil fortælle med din poster. Du skal altså definere 
meningen med posteren. I den forbindelse kan det være en god ide at prøve 
at finde en historie, så der er naturligt fortælleflow i posteren. På den måde 
vil læseren i høj grad blive guidet fra begyndelse til slutning, hvilket gør dit 
videnskabelige arbejde lettere fordøjeligt. 


Indhold 


Posteren skal i høj grad indeholde de samme elementer som en hver anden 
præsentation af videnskabeligt arbejde. Det vil sige, at der i stor 
udstrækning findes de samme afsnit som i f.eks. en rapport eller i en 
videnskabelig artikel - dog meget kortere. At være kortfattet og præcis i sin 
formulering er yderst vigtigt, når man arbejder med posteren som 
præsentationsform, da man let ”drukner” i tekst. Et eksempel på afsnit til 
din poster kunne være: 


1. Titel og navn Overskriften på posteren, må gerne være lidt 
chatchy, da det er det første læseren ser og bør derfor være spænd- 
ende for at fange opmærksomhed. Under titlen står oftest navnet 
på forfatteren(e) samt evt. kontaktinformationer. 


2. Introduktion Her gives kort baggrunden for projektet. Det kan ofte 
være en fordel, hvis introduktionen afsluttes med en problemstilling, 
da det leder naturligt videre til problemformuleringen. 


3. Problemformuleringen eller målet med posteren Hvad er det, 
der gerne vil undersøges. 


4. Materialer og metoder Eller ofte bare metode, bruges til at 
beskrive hvilke metoder, der er brug til at opnå resultaterne. 


5. Resultater Beskriver de opnåede resultater. Her er det igen vigtigt 
at være meget restriktiv i sin formulering, da dette afsnit ofte bruger 
meget plads på posteren. Det er vigtigt kun at medtage de vigtigste 
resultater. Ofte vil du/I selv være til stede ved posterpræsentationen 

og kan på den måde forklare om yderligere resultater, hvis det skulle 
være nødvendigt. 


Diskussion og konklusion Her diskuteres og konkluderes der på 
resultaterne. Diskussionen kan også præsenteres i forbindelse med 
resultaterne, det kommer an på, hvad der giver det bedste overblik, 
i sådanne tilfælde skal konklusionen selvfølgelig i et afsnit for sig 
selv. 


Referencer Stort set alt videnskabelig forskning bygger på anden 
forskning og det er her vigtigt at kreditere de respektive forskere. 
Det kan være svært at vide, hvornår man skal referere og hvornår 
man ikke behøver det. Som tommelfingerregel bør man altid 
referere til andre hvis det man hævder, ikke er alment kendt. Et 
simpelt eksempel kunne være: ”Proteiner har primær, sekundær 
tertiær og kvartinær struktur ” hvilket er alment kendt og behøver 
ingen reference. Mens at ”Enzymet 6-galactsidase i E. coli inde- 
holder 1023 aminosyrer” er for specifikt og bør understøttes med en 
reference. 


Når der refereres til andres arbejde, er der mange forskellige måder 
at gøre det på. De tre mest benyttede metoder kaldes alfabet- 
systemet, rækkefølgesystemet og Harvardsystemet. Hvilken metode 
der benyttes er ikke så vigtig bare samme metode bruges på hele 
posteren. 


Alfabet-nummer systemet 
I teksten: (1) 


I Referenceliste: Alfabetisk efter navn 


Eksempel: 

I teksten skrives citationen således (2). Dentekst der står 
umiddelbart før citationen, altså den linje tekst du læser nu, 
underbygges af det som ståri artiklen (1). 


Litteratur: 


Brunak S, Engelbrecht J, Knudsen S. Neural network detects errors 
in the assignment of MRNA splice sites. Nucleic Acids Res. 1990; 
18 (16):4797-4801 


Nielsen H, Engelbrecht J, Brunak S, von HG. Identification of 
prokaryotic and eukaryotic signal peptides and prediction of their 
cleavage sites. Protein Eng 1997; 10 (1):1-6 


Citations rækkefølge systemet 
I teksten: (1) 


I Referenceliste: I den rækkefølge som citationerne 
kommer i teksten 


Eksempel: 

I teksten skrives citationen således (1). Dentekst derstår 
umiddelbart før citationen, altså den linje tekst du læser nu, 
underbygges af det som ståri artiklen (2). 


Litteratur: 


Nielsen, H., Engelbrecht, J., Brunak S. & von, H.G. (1997) 
Identification of prokaryotic and eukaryotic signal peptides and 
prediction of their cleavage sites. Protein Eng 10:1-6. 


Brunak, S., Engelbrecht, J. & Knudsen, S. (1990) Neural network 
detects errors in the assignment of MRNA splice sites. Nucleic Acids 
Res. 18:4797-4801. 

Harvard systemet 


I teksten: (Smith et al. 1950) 


I Referenceliste: Alfabetisk efter navn 


Eksempel: 


I teksten skrives citationen således (Nielsen et al., 1997). 
Den tekst der står umiddelbart før citationen, altså den linje 
tekst du læser nu, underbygges af det som står i artiklen 
(Brunak et al., 1990). 


Litteratur: 


Brunak,S., Engelbrecht,J., and Knudsen,S. (1990) Neural network 
detects errors in the assignment of MRNA splice sites. Nucleic Acids 
Res 18: 4797-4801. 


Nielsen,H., Engelbrecht,J., Brunak,S., and von,H.G. (1997) 
Identification of prokaryotic and eukaryotic signal peptides and 
prediction of their cleavage sites. Protein Eng 10: 1-6. 


Her skrives ”et al.” efter forfatteren, hvis der er mere end to, hvilket 
er tilfældet her. Hvis der er to forfattere skrives der ”og ” i mellem 
forfatterne og ellers skrives blot forfatterens navn efterfulgt af 
udgivelsesåret. 


Kontaktinformation Der bør altid være kontaktinformation på 
posteren. Hvor du/I vælger at placere det, er mest en smagssag. 
Enten kan det sættes efter navnet, under titlen, eller også kan det 
sættes i en boks for sig selv i et af hjørnerne. 


Opsummerende kan det om indholdet siges, at det skal være koncist! Keep it 
simple! Undlad hellere noget forklarende tekst eller nogle resultater, idet en 
overfyldt poster let bliver kedelig og triviel at kigge på. Dette medfører 
oftest at læseren keder sig og opgiver at komme igennem alt materialet. 
Tænk derfor posteren som et illustreret resume. 


Layout 

En af de vigtigste egenskaber for en poster er et godt layout. Men hvad er et 
godt layout? Det er et layout, der hjælper med til at forklare, det budskab 
man gerne vil fortælle med sin poster. Under tilblivelsen af posteren kan det 
ofte være svært at bevare overblikket, hvorfor det i mange tilfælde kan være 
en god ide at lave en håndtegnet skitse først. Brug gerne 10 min på at lave 
nogle hurtige skitser, som kan diskuteres, således at den underliggende 
struktur for posten er på plads før det faktiske arbejde på computeren 
starter. Skitsen sikrer også, at alle i gruppen har en ide om, hvor man er på 
vej hen, så der ikke opstår misforståelser. Skitsen er selvfølgelig ikke 
universel og ændres næsten med garanti mange gange undervejs i 
processen, men danner altså et godt udgangspunkt, når man starter på 
posteren. 


Da posteren, til forskel fra for eksempel en bog, er helt åben, er det vigtigt at 
guide læseren i den rækkefølge, man ønsker posteren skal læses. Dette kan 


gøres med eksempelvis grafiske elementer som billeder eller anden grafik, 
men en simpel nummerering kan også virke til formålet. 

De enkelte elementer 


Skrifttypen 
Skrifttypen, eller det der på engelsk kaldes en ”font”, er meget vigtig for hvor 


let læselig og indbydende posteren bliver. Normalt læses en poster på ca. en 
meters afstand og brødteksten bør derfor ikke være mindre end 20-24 
punkter. Overskrifter skrives typisk med en skriftstørrelse på mellem 100- 
120 punkter. Referencer og kontaktoplysninger kan skrives mindre (14-20 
punkter), da de kun er relevante for den meget interesserede læser, som 
virkelig vil nærstudere posteren. 


Normalt bruger man skrifttyper med fødder, når man laver brødtekst, men 
på postere kan andre let læselige skrifttyper også bruges, da teksten er så 
relativt stor, så behovet for fødder er mindre. På figuren herunder kan du se 
forskellige skrifttyper. 


Tekst uden føddeh 
Eksempler på skrifttyper med fødder: ® 


Times New Roman 


Cambria S 


Sylfaen Tekst med fø 
o . "df 
Eksempler på skrifttyper uden fødder: â 
Arial 
Verdana 


Tekst og farver 
Det vigtigste ved teksten på en poster er, at den er letlæselig. Dette opnås 


lettest, hvis der er stor kontrast mellem farven på teksten og baggrunden. 
Dette betyder oftest i praksis, at brødteksten reelt kun kan have en farve 
nemlig sort. Dermed ikke sagt, at en mørk blå, eksempelvis, ikke kan bruges 
på en lys baggrund, men i de fleste tilfælde giver det bedste resultat med 
sort på hvidt eller lys baggrund. 


ERE REE RE EET REE ERE RE RE RER EEEE ERE RE RENEE RE REE ERE 





i | Sort på hvid fungerer oftest godt 


! Hvid på sort fungerer oftest 
i godt, men ikke som brødtekst 








Farvevalget på en poster er også yderst vigtigt, på godt og ondt. Farverne på 
en poster bør som udgangspunkt være relativt afdæmpede, så de ikke 
stjæler fokus fra det udførte videnskabelige arbejde som posteren skal 
formidle. Dog kan der benyttes stærke farver til at ligge særlig vægt på 
enkelte elementer som fx en særlig vigtig graf eller figur. 

Grafik 

To af de vigtigste elementer i en poster er grafik og billeder. I denne kategori 
falder illustrationer, grafer, tabeller og billeder, der skal være med til at 
beskrive din forskning. Det er som med alt andet på en poster vigtigt, at du 
kun medtager det som er absolut nødvendigt for, at du kan fortælle din 
historie. Når du laver grafik til din poster er det vigtigt, at du overvejer 
hvilken kvalitet du skal bruge. Grafikken skal have en høj nok opløsning til at 
blive skalleret op på eksempelvis en AO side (841x1189 mm). Dette betyder 
typisk, at det materiale der findes på nettet ikke altid er i god nok kvalitet, 
men det er umiddelbart svært at se. Grunden her til er, at computer- 
skærmen ofte kun kan vise 72 dpi (dots per inch) mens et papirprint ofte skal 
bruge mellem 200-300 dpi for at se ordentligt ud. Anvender man billeder 
eller grafik som ikke er i god nok opløsning kommer det til at se således ud: 


Billedet på nettet: 





Udsnit af samme billede skaleret til en poster i AO format: 





Man får altså billeder som på skærmen kan se fine ud, men som på print når 
de er skaleret til den rigtige størrelse, bliver helt pixelerede. 


Når du laver din poster skal du også være opmærksom på, at det grafiske 
materiale du finder på nettet kan være ophavsrettighedsbeskyttet. Det er 
derfor en fordel at lave sit grafiske materiale selv eller købe adgang til 
billeddatabaser, hvilket oftest kan gøres for mellem 10-100 kr. 

nature 
‘REVIEWS 


H GENETICS 






































Tools for studying and using small RNAs: from pathways 
to functions to therapies 


Bredde: 142 cm 


Landskabsformat 


Thermo 


SCIENTIFIC 
Part of Thermo Fisher Scientific 


Højde: 83 cm 





Dimensioner 

Ved Drughunter Dysten er der meget specifikke krav til dimensionerne af 
jeres poster. Det er vigtigt at bruge landskabsorienteret papir, da det er 
mere naturligt at kigge på. Desuden skal posteren være 142 cm bred og 83 
cm lang. Der ses et eksempel på en poster på billedet til højre. Flere 
eksempler kan findes på hjemmesiden, www.drughunter.dk. 


Hvis I bruger Microsoft Powerpoint til at udarbejde jeres poster, skal I vælge 
den højst mulige opløsning. Hvis | bruger andre mere avancerede 
programmer, vælges en opløsning på max 300 ppi. Alle postere skal 
afleveres i PDF format, så de kan printes og være klar på finaledagen. 


Programmer 

Når en poster skal designes, er det vigtigt, at man bruger de programmer 
man følger sig godt tilpas i. Det nytter altså ikke noget at bruge programmer, 
som man skal først skal til at lære at bruge, for så derefter at skulle designe 
sin poster. Ydermere er det en fordel at bruge programmer som benytter 
vektorgrafik. Grunden hertil er, at man her kan skalere alt sin grafik fra 
eksempelvis A4 til AO uden tab af kvalitet, forudsat at alt er indsat som 
vektorer selvfølgelig. 


Eksempler på programmer som benytter vektorgrafik er Powerpoint og 
Publisher fra Microsoft. Men også mere avancerede programmer som 
illustrator eller indesign, fra Adobe, kan med fordel bruges til formålet. Har 
man først lært at bruge eksempelvis illustrator, bruger man aldrig andet da 
de fleste funktioner fungerer langt bedre end i f.eks. Powerpoint. 


Et eventuelt skærm billede fra de to programmer kan ses på næste side. 

A Oe apa be Saen Mas ee vas siets ma 








ER TO a af 
Det er ofte en fordel at bruge et program som er dedikeret til at lave 
grafik og billedmateriale, da arbejdsgangen er meget lettere. 








Click to add title 





Sarm canr: renner A e a a 3 
Powerpoint er et udemærket substitut for det mere avancerede 
illustator, da powerpoint's interface minder meget om Word og Excel. 


Tips: For at undgå at posteren ændrer sig, når du overføre den til print, kan 
det være en god ide at konvertere den til pdf. Ydermere er det en god ide, 
da du skal aflevere din poster i pdf formatet til Finaledagen. Dette kan gøres 
ved at gemme som pdf i de fleste nyere programmer, men ellers findes der 
konverteringsværktøjer på nettet. Nedenunder er der links til hjælp. 


Links: 
Links opdateret d. 26.11.12. 


Microsoft Office Compatibility Pack for Word, Excel, and PowerPoint 2007 
File Formats: 


http://www. microsoft.com/downloads/details.aspx?familyid=941b3470- 
3ae9-4aee-8f43-c6bb74cd1466&displaylang=en 


2007 Microsoft Office Add-in: Microsoft Save as PDF or XPS: 


http://www. microsoft.com/downloads/details.aspx?FamilylD=4d951911- 
3e7e-4ae6-b059-a2e79ed87041&displaylang=en 


Gratis online pdf konvertering: 


Vær opmærksom på, at der kan forekomme kvalitetsforringelser ved denne 
metode 


http://www. freepdfconvert.com/ 


Folder udarbejdet | samarbejde med È Biotech Academy 

